**Tájékoztatás a felnőttoktatásra beiratkozó tanulók számára**

**KÖZSZOLGÁLATI TECHNIKUS KÉPZÉS (2021.2022)**

A képzés időtartama: két év

A szakképzésbe történő belépés feltétele:

Érettségi vizsga

Foglalkozás-egyészségügyi alkalmassági izsgálat

közszolgálati technikus szakma (közigazgatási ügyintéző szakmairány)

SZÜKSÉGES: GMAIL-es ímélcím🡪 kapcsolattartás

**A képzés végén:**

A közigazgatási ügyintéző elsajátítja az alapvető rendészeti, a magánbiztonsági, valamint a közigazgatás felépítésére, működésének szabályaira vonatkozó legfontosabb szabályokat. A tudásanyag birtokában az alapvető pszichológiai és szociológiai ismeretek segítségével határozottan és magabiztosan kommunikálva, munkatársaival és az állampolgárokkal együttműködve végzi feladatait. A szakma birtokában a közigazgatási ügyintéző hierarchikus szervezetben, személyesen eljárva írásban, telefonon vagy elektronikus kommunikációs csatornákon fogadja az ügyfelek megkereséseit. A megkereső ügyfelek részére jogkörében eljárva felvilágosítást, tájékoztatást nyújt az elektronikus szolgáltatásokkal vagy a hatósági eljárásokkal kapcsolatosan, a kért igazolásokat, adatokat elektronikus vagy papír alapú dokumentumon kiadja. Közigazgatási eljárás vagy közigazgatási szerv működése keretén belül ügyeket kezel, eljárási jogkörében meghatározott eljárásokat folytat le a személyiségi jogok, adatvédelmi és információszabadságra vonatkozó szabályok adta keretek között. Gépírás, szövegszerkesztés tudás birtokában adminisztratív és dokumentációs feladatokat lát el. Ügyviteli feladatainak ellátása körében iratokat érkeztet, iktat és kezel papír alapon és elektronikus formában is az általános és a minősített iratokra vonatkozó szabályok figyelembe.

**A szakmához rendelt FEOR számok**

Közigazgatási ügyintéző

4229 Egyéb ügyfélkapcsolati foglalkozású

4136 Iratkezelő, irattáros

4112 Általános irodai adminisztrátor

3654 Hatósági engedélyek kiadásával foglalkozó ügyintéző

**Vizsgák (KKK: Képzési és Kimeneti Követelményekben)**

ÁGAZATI alapvizsga: Első félév végén (január utolsó hete), az első félévben ezekre koncentrálunk (pontos időpont november elején kb.)

SZAKMAI vizsga a képzés végén

**Nyáron:**

Egybefüggő szakmai gyakorlat: 28 óra (Ennek kereteiről később).

A szakmai vizsgára bocsátás feltétele:

**Portfólió**:

Ebben az ágazatban is kell a tanulónak portfóliót leadnia, sőt az általa leadott portfólióelemhez önreflexiót is kell írnia a tanulónak. A portfólió elemeket a tanuló a szaktanárnak adja le, és jóváhagyás után az osztályfőnöknek. A portfólióba tartozó dokumentumok leadási határideje:

**Határidő a felnőttoktatásban:**

* 1/13. évfolyamon félévente egy dokumentum, elkészítési és leadási határideje: november 1.- december 15. és május 1-30-ig
* 2/14. évfolyamon félévente egy dokumentum, elkészítési és leadási határideje november 1.- december 15. és április 1-30-ig

Összesen tehát 4 dokumentum és a hozzá kapcsolódó önreflexió leadása kötelező ebben a szakmában.

***Részletesebben:***

A vizsgázó által összeállított portfólió elfogadható tartalma:

**Kötelező elemként**: - Lőgyakorlat dokumentációja (lőlapok) önreflexióval. ELSŐ FÉLÉV VÉGE – LÖVÉSZET TÁRGY, majd ezt kell kiegészíteni a többi félévben, amikor van lövészet.

Továbbá minimum kettő egyéb elem az alábbiakból:

- B1, B2 vagy C1 típusú államilag elismert komplex nyelvvizsga bizonyítvány; vagy rendészeti szaknyelvi nyelvvizsga;

- „B” kategóriás gépjármű vezetésére jogosító vezetői engedély

- egyéb szakmai, sport vagy tanulmányi elismerések, díjak, jutalmak;

- a tanulmányai alatt készült, olyan szakmai tartalmú produktum, elért siker, melyet a tanuló saját fejlődése szempontjából értékesnek ítél meg;

- a tanuló által megírt önreflexiós beszámoló, amely a tanuló önvédelmi, közelharc, intézkedéstaktikai kompetenciának a fejlődését dokumentálja (testnevelő tanár vagy edző aláírásával ellátva);

- egyéb, a közszolgálati alapkompetenciák kialakulását, fejlesztését segítő tevékenységekről szóló igazolás (pl. polgárőri szolgálat, társadalmi felelősségvállalást erősítő önkéntes tevékenység: **SZAKMAI GYAK. SORÁN MEGSZERZETT TAPASZTALAT**

– közösségi szolgálat, tartalékos katonai szolgálat stb.).

A tanuló mindegyik kiválasztott portfolióelemhez önreflexiót ad, hogy miért volt számára fontos vagy nagy kihívás, illetve mit tanult szakmailag, emberileg az adott elem megszerzése során.

A portfóliót a vizsgázó legfeljebb 10 percben bemutatja a vizsgabizottságnak. Az értékelési célból összeállított portfólió olyan dokumentumok (papír alapú vagy digitális formátumú anyagok) gyűjteménye, amelyek rálátást engednek a tanulónak a rendészet és közszolgálat területen szerzett tudására, jártasságára, hozzáállására

HIÁNYZÁS és a jegyek

Minden hiányzást igazolni szükséges az osztályfőnök felé. Elfogadjuk: 3 hiányzás félévente (saját magának írt igazolás), munkáltatói igazolás, orvosi igazolás (DE osztályozhatónak kell lennie a tanulónak). Minden tárgyból annyi jegy szükséges, amennyi egy hétre kijön az óraszámot leosztva a hetek számával. Ha az osztás eredménye 2 alatt van, akkor is minimum 2 jegy kell a félév értékeléséhez.

Ha a tanuló hiányzásainak száma a foglalkozások 30% meghaladja, **és** emiatt a tanuló teljesítménye a tanítási év közben nem volt érdemjeggyel értékelhető, a tanítási év végén nem minősíthető, kivéve, ha az oktatótestület engedélyezi, hogy osztályozó vizsgát tegyen. Az oktatói testület az osztályozó vizsga letételét akkor tagadhatja meg, ha a tanuló igazolatlan mulasztásainak száma meghaladja a 10 foglalkozást.

**TB**

Felnőttképzési rendszerű oktatásban fog beiratkozni, ahol a jogviszony nem jelent TB jogviszonyt, az munkaviszonnyal, munkaszerződéssel vagy az EHO megfizetésével szerezhető meg.

A gyakorlatok megkötött szakképzési munkaszerződéssel vagy iskolai szaktanteremben végezhetőek el.

A szerződést a jelenlegi munkáltatójának majd mindenképpen mutassa meg, mert ez egy szolgálati jogviszonyt is jelentő szerződés, azaz beszámít a nyugdíjalapba, havonta - ha van munkahelye, bruttó 50.000 Ft, ha nincs munkahelye havi bruttó 100.000 Ft juttatást jelent Önnek és természetesen TB jogviszonyt is. A duális képzőhelyes szakirányú képzés kezdete, azaz a szakképzési munkaszerződés megkötésének időpontja:

**DIÁKIGAZOLVÁNY**

2021. szeptember 01. napjától van lehetőség felnőttképzésben a diákigazolvány igénylésére. A diákigazolvány intézése kapcsán el kell mennie az illetékes Okmányirodába, ott készítenek Önről elektronikus fényképet, és egy (NEK) nyomtatványt fog kapni, amit az iskolában kell leadni a beiratkozáskor.  
Várhatóan egy hónap után érkezik meg a diákigazolvány az iskolába és az osztályfőnök osztja majd ki.